KOMMISSIONENS BESLUTNING af 12. juli 1996 om listen over tredjelande, der er berettigede til at benytte modellen til sundhedscertifikater ved indførsel til Fællesskabet af levende fjerkræ og rugeæg, bortset fra strudsefugle og strudseæg, som fastsat i beslutning 96/482/EF (Tekst af betydning for EØS) (96/483/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 23, stk. 1, artikel 24 og 26, stk. 2, og

ud fra følgende betragtninger:

Der blev ved Kommissionens beslutning 95/233/EF (2) fastlagt en liste over tredjelande, hvorfra indførsel af levende fjerkræ og rugeæg principielt er tilladt;

de lande eller dele af lande, der er opført på denne liste, har givet tilstrækkelige garantier til at kunne betragtes som fri for aviær influenza og Newcastle disease i henhold til Kommissionens beslutning 93/342/EØF (3), ændret ved beslutning 94/438/EF (4);

de generelle og særlige dyresundhedsbetingelser og bestemmelserne om veterinærcertifikater, der kræves ved indførsel af fjerkræ eller rugeæg, er fastsat i Kommissionens beslutning 96/482/EF (5); det må nu angives, hvilke tredjelande der er berettigede til at benytte det modelcertifikat, som er fastlagt i beslutningen;

de lande, der er opført i bilag I til beslutning 95/233/EF, og som traditionelt leverer til medlemsstaterne, er blevet anmodet om ved skriftlige garantier støttet af passende dokumentationsmateriale eller som resultat af inspektioner på stedet at påvise, at de opfylder kravene i kapitel III i direktiv 90/539/EØF som gennemført ved beslutning 93/342/EØF og 96/482/EF; disse forsikringer er blevet gennemgået af Den Stående Veterinærkomité;

i nogle tilfælde kræves der en nærmere angivelse af de dele af landene, hvorfra indførsel er tilladt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne tillader indførsel af fjerkræ eller rugeæg, bortset fra strudsefugle og strudseæg, fra tredjelande eller dele heraf i overensstemmelse med listen i bilaget, forudsat at kravene i det tilsvarende sundheds- og velfærdscertifikat, der er vist som model A til D i bilag I til beslutning 96/482/EF er opfyldt, og forudsat at de ledsages af et sådant behørigt udfyldt og underskrevet certifikat.

Artikel 2

Denne beslutning finder anvendelse fra den 1. oktober 1996.

Artikel 3

Denne beslutning er rettet til medlemsstaterne.

Udfærdiget i Bruxelles, den 12. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 303 af 31. 10. 1990, s. 6.

(2) EFT nr. L 156 af 7. 7. 1995, s. 76.

(3) EFT nr. L 137 af 8. 6. 1993, s. 24.

(4) EFT nr. L 181 af 15. 7. 1994, s. 35.

(5) Se side 13 i denne Tidende.

BILAG

De tredjelande, der har tilladelse til at benytte modelcertifikat A til D som vist i bilag I til beslutning 96/482/EF, er mærket med et ×.

>TABELPOSITION>